Norges Fjordhestlag

Myroldhaug

6770 Nordfjordeid

Referat frå felles styre- og avlsutval- møte

I Norges Fjordhestlag

Møte: 4/2020 Type: Skype

Tid: Søndag 29.mars kl. 20.00.

Desse møtte:

Hege Sæther Moen

Lisbeth Strandum

Ingvild R. Hansen

Ben Hjelmervik

Even Myklebust

Steinar Furnes

Katrine Haugaard

Kristine F. Romslo og Vidar Heggheim møtte ikkje pga inhabilitet.

**Sak 26/20 Avlsgodkjenning for hingstar 2020.**

Det var ein konstruktiv debatt av deltakarane i møtet, og etter vurdering av dei ulike alternativa slik situasjonen var, kom ein fram til dette einstemmige vedtaket.

**Vedtak:**

*Norges Fjordhestlag gjev midlertidig avlsgodkjenning til alle fjordhingstar meldt til førstegangsvisning i klasse 2b og klasse i 2020. Alle hingstane må gjennomføre ei helseundersøking utført av lokal veterinær. Norges Fjordhestlag vil engasjere leiar i kåringsnemnda, Nils Ivar Dolvik, og utstillingsveterinær på Nordfjordeid, Torbjørn Nes Hjelle, til rettleiing av dei lokale veterinærane. Dei vil også vurdere helseattestane som vert sendt inn, og slik sikre at hingstane som vert sett i avl fyl krava i avlsplanen for helse, haldbarheit, avteikn og diskvalifiserande lidingar.*

*Hingstar meldt i klasse 2b som tidlegare har fått 0 pr. får ikkje avlsgodkjenning for 2020, men vert bedne om å komme tilbake for ny vurdering av kåringsnemnda i 2021.*

*Tildeling av midlertidig avlsgodkjenning for 2020 til alle førstegongsinnmelde hingstar i klasse 2b og 3 som fyl helsekrava i avlsplanen, meiner Norges Fjordhestlag er den mest rettferdige løysinga slik situasjonen er i år. Det fører til at det vert mange hingstar tilgjengeleg rundt om i landet, ein tek vare på alle aktuelle individ og går for å ta att selekteringa av dei på utstillinga i 2021. Hingstane skal innmeldast og stillast i klasse 2b i 2021*.

**Sak 27/20 Tildeling av kvotar til hingstar i klasse 2b og klasse 3.**

Det var einigheit om at hingstar som blir leigde av lag må få ei større kvote enn privathingstar på grunn av økonomi, og tildeling av 20 hopper vart foreslått. Når det gjaldt kvote til privathingstar vart det foreslått 5, 8 og 10 hopper. Til slutt enda ein på 5 hopper til kvar hingst.

**Vedtak:**

*Hingstane som vert godkjente etter vurdering av veterinærattest vil få ei kvote på 5 hopper for 2020. Hingstar som vert leigd eller kjøpt av lag får ei kvote på 20 hopper.*

Referent                                                                                                                                                                 Asle Espe